དགའ་ལྡན་ཕོ་བྲང་གི་དྲ་རྒྱར་བཀོད་པའི་མཛད་འཆར་ལྟར་ན།ཕྱི་ཟླ་༩ཚེས་༤ནས་༧བར་ཉིན་གྲངས་བཞིའི་རིང་དྷ་རམ་ས་ལའི་ཐེག་ཆེན་ཆོས་གླིང་གཙུག་ལག་ཁང་དུ།ཨིན་ཌོ་ནེ་ཤི་ཡ་དང་ཀོ་རི་ཡ།མཱ་ལེ་ཤིས་ཡ།སིངྒ་པོར།ཐའེ་ལན་ཊི།ཝེ་ཏི་ནམ་སོགས་ཚུད་པའི་ཨེ་ཤི་ཡའི་དད་ལྡན་ཆོས་ཞུ་བར་སློབ་དཔོན་སངས་རྒྱས་བསྐྱངས་ཀྱིས་མཛད་པའི་དབུ་མ་རྩ་བའི་འགྲེལ་པ་བུདྡྷ་པཱ་ལི་ཏའི་གསུང་ཆོས་མཇུག་སྐྱོང་མཛད་རྒྱུ་དང་།ཕྱི་ཚེས་༡༦ཉིན་གྱི་སྔ་དྲོར་ཚོགས་པས་ནཱ་ཌིར་ལན་ཌིའི་གྲོང་ཁྱེར་རོ་ཊིར་ཌམགྱི་ཨ་ཧོ་རོ་ཊིར་ཌམ་ཚོགས་ཁང་དུ་དཀའ་རྙོག་ཆེ་བའི་འཛམ་གླིང་ནང་ཅིའི་ཕྱིར་སྙིང་རྗེ་དགོས་གལ་ཆེ་བ་ཡིན་ཞེས་པའི་བརྗོད་གཞིའི་ཐོག་མི་མང་ལ་བཀའ་སློབ་དང་།ཕྱི་ཚེས་༡༧ཉིན་ས་གནས་དེ་རང་དུ་དགེ་བཤེས་གླང་རི་ཐང་པས་མཛད་པའི་བློ་སྦྱོང་ཚིགས་བརྒྱད་མའི་ཆོས་འབྲེལ་སྩལ་རྒྱུ་བཅས་ཡིན་འདུག